CELEX: C2005/315/15
Language: sl
Date: 2005-12-10 00:00:00
Title: Zadeva C-335/05: Predlog za sprejem predhodne odločbe na podlagi sklepa Finanzgerichts Köln z dne  24. avgusta 2005  v zadevi Rizeni Letoveho Provozu UR SP proti Bundesamt für Finanzen

10.12.2005   
            
            
               SL
            
            
               Uradni list Evropske unije
            
            
               C 315/8
            
         Predlog za sprejem predhodne odločbe na podlagi sklepa Finanzgerichts Köln z dne 24. avgusta 2005 v zadevi Rizeni Letoveho Provozu UR SP proti Bundesamt für Finanzen
   (Zadeva C-335/05)
   (2005/C 315/15)
   Jezik postopka: nemščina
   Finanzgerichts Köln je s sklepom z dne 24. avgusta 2005 v zadevi Rizeni Letoveho Provozu UR SP proti Bundesamt für Finanzen, ki ga je sodno tajništvo prejelo dne 19. septembra 2005, Sodišču Evropskih skupnosti predložil predlog za sprejem predhodne odločbe.
   Finanzgerichts Köln predlaga Sodišču, naj odloči o naslednjem vprašanju:
   Ali je treba člen 2(2) Trinajste direktive Sveta z dne 17. novembra 1986 o usklajevanju zakonodaje držav članic glede prometnih davkov (Direktiva 86/560/EGS) (1), ozko razlagati tako, da možnost, ki jo ta zagotavlja državam članicam, da lahko opravijo vračila davka na dodano vrednost pod pogojem, da tretje države odobravajo podobne ugodnosti glede prometnih davkov, ne velja za tiste države, ki se kot pogodbenice Splošnega sporazuma o trgovini s storitvami — GATS — (BGBl. II 1994, 1473, 1643) lahko sklicujejo na njegovo klavzulo o priznavanju največjih ugodnosti (člen II(1) GATS)?
   
      (1)  UL L 326, str. 40.